Diari Oficial de la Generalitat Valenciana


Sumari del DOGV 6052, del 08-07-2009 (2009/7893)

RESOLUCIÓ de 25 de juny de 2009, de la Conselleria d'Economia, Hisenda i Ocupació, per la que s'accepta la cessió gratuïta d'una parcel·la de 13.730,52 m² de superfície, situada a Sagunt (València), UUEE 1, 2 i 5 del nord del Palància, realitzada per l'ajuntament del dit municipi a favor de la Generalitat, per a ser destinada a la construcció d'un nou institut d'educació secundària en la localitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6052

Data del DOGV
:   08-07-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/7893


Data del document
:   25-06-2009

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Sagunt
    * transmissió de la propietat
    * cultura regional
    * propietat immobiliària

RESOLUCIÓ de 25 de juny de 2009, de la Conselleria d'Economia, Hisenda i Ocupació, per la que s'accepta la cessió gratuïta d'una parcel·la de 13.730,52 m² de superfície, situada a Sagunt (València), UUEE 1, 2 i 5 del nord del Palància, realitzada per l'ajuntament del dit municipi a favor de la Generalitat, per a ser destinada a la construcció d'un nou institut d'educació secundària en la localitat. [2009/7893]  
L'Ajuntament de Sagunt, mitjançant Acord del Ple de la corporació municipal de 27 de juliol de 2007, modificat per acord de 26 de novembre de 2008, va acordar la cessió gratuïta a la Generalitat de la parcel·la de la seua propietat, de 13.730,52 m² de superfície, situada a la UUEE 1, 2 i 5 del nord del Palància de la dita població. Tal i com consta en l'acord mencionat, l'immoble té caràcter de domini públic.  
A proposta de la Conselleria d'Educació, es van iniciar els tràmits legals oportuns per a l'acceptació de la cessió de la parcel·la.  
La cessió es realitza amb la finalitat de destinar la parcel·la a la construcció d'un nou institut d'educació secundària en la localitat.  
La cessió s'ha efectuat basant-se en el que disposa l'article 37 de la Llei 14/2003, de Patrimoni de la Generalitat i la disposició addicional onzena de la llei mencionada que regula la mutació demanial.  
En conseqüència, basant-se en els articles 37 i 44 de la Llei 14/2003 de 10 d'abril de Patrimoni de la Generalitat i fent ús de les atribucions conferides per la legislació vigent, resolc  
Primer  
Acceptar la cessió gratuïta de la propietat realitzada per l'Ajuntament de Sagunt de la parcel·la de 13.730,52 m² de superfície, situada a la UUEE 1, 2 i 5 del nord del Palància de la dita població, que confronta: nord, bulevard de Montiver; sud, equipament sociocultural i col·legi públic Villar Palasí; est, amb carrer C; i oest, resta de la finca registral 35827 de la qual se cedix i equipament dotacional escolar.  
Esta finca se segrega de la parcel·la de 16.501,13 m² que consta inscrita en el Registre de la Propietat de Sagunt al tom 2699, llibre 539, foli 206, finca 35348, inscripció 1ª.  
Referència cadastral: 9629811CT0152A4222WT (part)  
L'immoble s'accepta lliure de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de Sagunt, s'efectua amb la condició de destinar l'immoble a la construcció d'un nou institut d'educació secundària, i amb subjecció al que disposa l'article 37 de la Llei 14/2003, de Patrimoni de la Generalitat.   
L'Ajuntament de Sagunt, per la seua part, es compromet a dotar la parcel·la dels servicis urbanístics que falten per executar, en concret:  
- Accés rodat amb pavimentat de calçades i voreres de tots els carrers i vials a què confronta.  
- Abastiment d'aigua i xarxa d'hidrants contra incendis.  
- Evacuació d'aigües (pluvials i residuals).  
- Subministrament d'energia elèctrica en baixa o mitjana tensió.   
- Enllumenat públic.  
- Telefonia.  
L'ajuntament es compromet a eliminar qualsevol obstacle, servitud o impediment que puga dificultar el normal desenvolupament de les obres i de tots aquells que es descobrisquen després (camins, arbrat, línies aèries, conduccions superficials o subterrànies, etc.), s'hauran de descriure i manifestar les mesures adoptades o que caldrà adoptar per a la seua anul·lació o desviament. També es compromet a adoptar els projectes necessaris per a l'execució dels compromisos anteriors.  
Tercer  
L'immoble acceptat s'haurà d'incorporar a l'Inventari General de Béns i Drets de la Generalitat, en concepte de bé de domini públic afecte al servici educatiu i adscrit a la Conselleria d'Educació, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.   
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 25 de juny de 2009.- El conseller d'Economia, Hisenda i Ocupació i vicepresident segon del Consell: Gerardo Camps Devesa